KTAMออกบูธตลาดนัดกองทุนรวม8กค.นี้
บลจ.กรุงไทย ขนกองทุนอัดโปรโมชั่นเอาใจลูกค้าในงานตลาดนัดกองทุนรวม 8-11 ก.ค.นี้ พร้อมเปิดขายกองทุนเกาหลีใต้-พันธบัตรไทยในงาน
6 ก.ค. 2553

บลจ.กรุงไทย ขนกองทุนอัดโปรโมชั่นเอาใจลูกค้าในงานตลาดนัดกองทุนรวม 8-11 ก.ค.นี้ พร้อมเปิดขายกองทุนเกาหลีใต้-พันธบัตรไทยในงาน
นายสมชัย   บุญนำศิริ   กรรมการผู้จัดการ   บริษัทหลักทรัพย์จัดการกองทุน กรุงไทย  หรือ KTAM  เปิดเผยว่า   ในสัปดาห์นี้ระหว่างวันที่ 8-11  กรกฎาคม 2553  บริษัทได้ร่วมออกบูธในงานตลาดนัดกองทุนรวม  ที่จัดขึ้นโดยตลาดหลักทรัพย์แห่งประเทศไทย     ณ   สยามพารากอน  ชั้น M   โดยบริษัทได้เตรียมนำกองทุนไปจำหน่ายในงานหลายประเภทด้วยกัน พร้อมจัดโปรโมชั่นสำหรับผู้ที่ซื้อกองทุนมันนี่มาร์เก็ต   กองทุนตราสารหนี้ทั้งในและต่างประเทศ  กองทุนรวมเพื่อการเลี้ยงชีพ  ( RMF)  และกองทุนรวมหุ้นระยะยาว ( LTF)  ไว้ให้กับลูกค้า               บริษัทยังได้เปิดจำหน่ายกองทุนเปิดกรุงไทย ฟอเรน ฟิกซ์อินคัม11เดือน 3( KTFF11M3)  เปิดขาย ระหว่างวันที่ 7-13 ก.ค.2553   อายุโครงการ 11 เดือน มูลค่า 1,500 ล้านบาท  กองทุนจะลงทุนในพันธบัตรภาครัฐประเทศเกาหลีใต้ ทั้ง 100%   เครดิตเรตติ้งที่ AA  โดยฟิทซ์  ผู้ลงทุนจะได้รับผลตอบแทนประมาณการที่ 2.10%  ต่อปี   โดยมีการป้องกันความเสี่ยงจากอัตราแลกเปลี่ยนทั้งจำนวน             นอกจากนี้ บริษัทอยู่ในระหว่างการเปิดเสนอขายรอบใหม่ของกองทุนเปิดกรุงไทยประจำ 6 เดือน คุ้มครองเงินต้น 4  ( KTFIX 6 M4 )  อายุโครงการ 6 เดือน  ถึงวันที่ 9 ก.ค.2553   เป็นกองทุนที่เน้นลงทุนในพันธบัตรภาครัฐในประเทศ 76%   ส่วนที่เหลือลงทุนในเงินฝากของธนาคารเกียรตินาคิน  ผู้ลงทุนจะได้รับผลตอบแทนประมาณการที่ 0.95% ต่อปี   โดยทั้ง 2 กองทุนผู้ลงทุนไม่เสียภาษีหัก ณ ที่จ่าย  สำหรับผู้ที่ซื้อหน่วยลงทุนกองทุนดังกล่าวในงานตลาดนัดกองทุนรวม  ที่มียอดซื้อตั้งแต่ 50,000  บาท ขึ้นไปรับกระเป๋าเอนกประสงค์   , ลงทุน  100,000 บาท ขึ้นไป  รับ  ThumbDrive   4 GB    และ ลงทุน 200,000 บาท  ขึ้นไป  รับบัตรไอศครีม  Swensen’s  มูลค่า 500  บาท      ซึ่งโปรโมชั่นดังกล่าว รวมถึงกองทุนประเภทมันนี่มาร์เก็ต  และกองทุนรวมทุกประเภทที่อยู่ภายใต้การบริหารงานของบริษัท                 นอกจากนี้  ได้จัดโปรโมชั่นเสริม กองทุนประเภท  RMF /LTF  นอกเหนือจากโปรโมชั่นหลัก  สำหรับผู้ที่ซื้อหน่วยลงทุนในงานดังกล่าว  โดยลงทุน50,000 บาท ขึ้นไป  รับเพิ่มบัตรไอศครีม   Swensen’s   มูลค่า 200 บาท  ,   ลงทุน 100,000  บาทขึ้นไป  รับเพิ่มบัตรไอศครีม   Swensen’s   มูลค่า 500 บาท     ลงทุน 200,000 บาท ขึ้นไป  รับเพิ่มบัตรเทสโก้โลตัส มูลค่า 1,000  บาท  ลงทุน 300,000 บาท ขึ้นไป  รับเพิ่มบัตร เทสโก้โลตัส มูลค่า  1,500 บาท   ลงทุน 400,000 บาท ขึ้นไป  รับเพิ่มบัตรเทสโก้โลตัส  มูลค่า 2,000 บาท  และลงทุน 500,000  บาท  ขึ้นไป  รับเพิ่มบัตรเทสโก้โลตัส   มูลค่า 2,500 บาท    ส่วนโปรโมชั่นหลักในปี 2553 รับหน่วยลงทุนกองทุนเปิดกรุงไทยสะสมทรัพย์ ( KTSS)  มูลค่าสูงสุดถึง 13,000  บาท